
Text rozhodnutia
Súd: Krajský súd Bratislava Spisová značka: 11CoP/590/2014 Identifikačné číslo súdneho spisu: 1513236589 Dátum vydania rozhodnutia: 01. 04. 2015 Meno a priezvisko sudcu, VSÚ: JUDr. Katarína Štrignerová ECLI: ECLI:SK:KSBA:2015:1513236589.1 Uznesenie Krajský súd v Bratislave v právnej veci konania o spôsobilosti na právne úkony R.. N. E., V.. XX.XX.XXXX, trvale bytom P., P. XX, o návrhu P.. R. E., B. P. P., P. XX, korešpondenčná adresa X. P. XXX, XXX XX X. P., o pozbavenie spôsobilosti na právne úkony, na odvolanie navrhovateľa proti rozhodnutiu Okresného súdu Bratislava V zo dňa 30.09.2014, č.k. 20Ps/10/2013-100, jednohlasne ( pomerom hlasov 3:0 ) takto r o z h o d o l : Uznesenie súdu prvého stupňa zo dňa 03.09.2014, č.k. 20Ps/10/2013-100 sa p o t v r d z u j e. Žiaden z účastníkov nemá právo na náhradu trov odvolacieho konania. o d ô v o d n e n i e : Okresný súd Bratislava V uznesením, zo dňa 30.09.2014, č.k. 20Ps/10/2013-100 zastavil konanie o podaní navrhovateľa z 15.10.2013, ktorým žiadal o preskúmanie svojprávnosti R.. N. E., keď navrhovateľ napriek výzve súdu v zmysle uznesenia z 31.12.2013, č.k. 20Ps/10/2013-83, ktoré navrhovateľ prevzal 14.04.2014 svoje podanie nedoplnil ani nedoložil originál vysvedčenia o duševnom stave R.. N. E., a to i napriek poučeniu o následkoch nesplnenia uloženej povinnosti ( § 186 ods. 2 O.s.p. ). Proti tomuto uzneseniu v zákonnej lehote podal odvolanie navrhovateľ, ktorý navrhol napadnuté uznesenie súdu prvého stupňa zrušiť, a to z dôvodu, že v konaní neboli preskúmané relevantné dôkazy. Okrem iného súd prvého stupňa od neho vyžadoval úkon, ktorý si môže zabezpečiť sám. Z uvedeného dôvodu navrhol, aby odvolací súd uznesenie súdu prvého stupňa v celom rozsahu zrušil a aby vykonal alebo nariadil vyšetrenie právnej spôsobilosti R.. N. E., V.. XX.XX.XXXX na všetky právne úkony. Odvolací súd preskúmal napadnuté uznesenie súdu prvého stupňa podľa § 212 ods. 2 písm. a/ O.s.p., prejednal vec bez nariadenia odvolacieho pojednávania podľa § 214 ods. 2 O.s.p. a dospel k záveru, že odvolanie navrhovateľa nie je dôvodné. Súd prvého stupňa potom, ako mu bolo doručené podanie navrhovateľa z 15.04.2013, ktoré vyhodnotil ako podanie nespĺňajúce náležitosti ust. § 43 ods. 1, 2, O.s.p. správne vyzval navrhovateľa, a to uznesením z 31.12.2013, č.k. 20Ps/10/2013-89 na doplnenie podania s presnou špecifikáciou toho, čo má navrhovateľ doplniť, s určením lehoty na doplnenie a s poučením o následkoch nesplnenia uloženej povinnosti. Uznesenie súdu prvého stupňa navrhovateľ prevzal osobne dňa 14.04.2014 a pokiaľ svoju povinnosť uloženú mu predmetným uznesením nesplnil, správne postupoval súd prvého stupňa, keď konanie v zmysle § 186 ods. 3 O.s.p. zastavil. Pokiaľ ide o odvolanie navrhovateľa, toto odvolací súd vyhodnotil ako nedôvodné. Z odvolania navrhovateľa nie je zrejmé, aký relevatný dôkaz súd prvého stupňa v konaní nepreskúmal. Pokiaľ ide o predloženie lekárskeho vysvedčenia, odvolací súd poukazuje na odôvodnenie uznesenia súdu prvého stupňa z 31.12.2013, č.k. 20Ps/10/2013-89, v ktorom súd prvého stupňa podrobne vysvetlil nutnosť a potrebu predloženia lekárskej správy v danom konaní ( závažnosť požadovaného zásahu do práv R.. N. E. ), ako aj dôvod požadovanej lekárskej správy s poukazom na ust. § 186 ods. 2 O.s.p.. Pokiaľ za tejto situácie navrhovateľ svoju povinnosť nesplnil, postup súdu prvého stupňa, ktorý následne konanie vo veci zastavil, bol plne v súlade s ust. § 186 ods. 3 O.s.p.. S poukazom na uvedené, napadnuté uznesenie súdu prvého stupňa je vecne správne, preto ho odvolací súd podľa § 219 ods. 1 O.s.p. potvrdil. O trovách odvolacieho konania rozhodol odvolací súd podľa § 224 ods. 1 O.s.p., v spojení ust. § 146 ods. 1písm. c/ O.s.p.. Poučenie: Proti tomuto rozhodnutiu odvolanie nie je prípustné.

